AlexejDobrolubov/national_council_slovak_2010 huggingface dataset:
43. schôdza NR SR - 2.deň - A. dopoludnia
Dátum: 2021-09-29
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

10. Ďakujem pekne. Pán poslanec Takáč, veľmi dobre si upozornil na to, ako kašlú na ľudí, a keď sa ich pýtame na základné veci, aby vysvetlili, čo budú robiť, aby nedošlo k takému obrovskému nárastu v cenách potravín, v cenách energií a tak ďalej, tak Sulík jednoducho utečie s parlamentu alebo jednoducho zarežú všetky schôdze, ktoré sme iniciovali. To je typická neoliberálna politika. Ich ľudia a hlavne chudobní ľudia absolútne, absolútne nezaujímajú. A dobre to vidieť na regióne hornej Nitra, o ktorej si hovoril, my sme spoločne chodili teraz po Prievidzi, po hornej Nitre a ľudia nám to všade rozprávali, oni sa na ľudí absolútne vykašlali. Vykašlali sa na robotníkov, vykašlali sa na baníkov, oni si povedia, zrušíme uhlie a starajte sa. Voľný trh, toto je ten neoliberálny recept, ktorý jednoducho nefunguje. A to platí aj pre oblasť potravín, o ktorých si hovoril, keď, preboha, tu nadnárodné reťazce a koncerny majú ryžu neuveriteľné zisky a ešte idú zdražovať ceny potravín. Tak sa vás pýtame, čo s tým hodlá štát robiť? To nie že voľný trh. My musíme, preboha, tým chudobným ľuďom pomáhať. Veď to ten chudobný človek naozaj pocíti najviac, keď sa mu zdražujú potraviny, zdražujú energie, to sú veci, bez ktorých sa žiť nedá. Ja chápem, že Sulík so svojimi milionárskymi príjmami, ktoré tu získal vďaka tomu, že tu robil kšefty s OLO a podobne, ten nemá tento problém, ten si kupuje kaviár, ale bežný človek má vážny problém s tým, že stúpajú ceny energií a ceny potravín. A keď vidíme tie obrovské zisky reťazcov, tak to je naozaj absurdné, že toto tolerujeme. Ja som presvedčený, že sulíkovský voľný trh nemôže byť riešenie a to, čo hovorí Rišo Takáč pravidelne, potravinová sebestačnosť. Preboha, za socializmu tu bola 100-percentná potravinová sebestačnosť, dneska sme na úrovni, myslím, hovoril si, 38 %. Veď to je tragédia, to je národná tragédia. My sme absolútne vystavení voľnému trhu, to znamená, že záujmom nadnárodných korporácií a západných mocností. A toto nesmieme tolerovať. Liberalizmus zlyháva dnes a denne, my ponúkame alternatívu a tou je sociálny štát. Ďakujem pekne.
43. schôdza NR SR - 1.deň - B. popoludní
Dátum: 2021-09-28
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

140. Ďakujem pekne. Pán Žiak, ja sa hlbočím, ja som tu dal prednášku o Stiglitzovi a Rodrikovi a vy ste ma dokázali tak intelektuálne a odborne odzbrojiť tým vaším úžasným slovom o tej žumpe a tak ďalej, to bolo fantastické. To je ako naozaj, som rád, že Národná rada má nového Pročka, nového intelektuálneho titana! Fekálny slovník, urážky, ja neviem, toto ak je vizitka SaS, prepáčte, mňa to uraziť nemôže, takisto ako keď ide okolo mňa pes a šteká, tak vás nemôže uraziť hav-hav. Takisto ma nemôže uraziť Žiak, jednobunkovec, intelektuálne dno. Ale chcel by som reagovať na pána Kremského, ktorý sa aspoň pokúsil o niečo, aj keď nerozumie pojmom. Viete, keď hovorím o Susan Strangeovej alebo keď hovorím o Dani Rodrikovi a vy použijete pojem neokomunista, tak ste tak strašne smiešny a trápny, viete, ono to sledujú možno aj nejakí ekonómovia, ktorí sa teraz momentálne chytajú za bruchá a ležia na zemi. Lebo použiť pri Dani Rodrikovi, ktorého som citoval a ktorého recepty som sa snažil podporiť – hovoriť, že neokomunista? Rodrik? Susan Strangeová? Vy ste sa, človeče, ale úplne zbláznili! A to mám pocit, že ste sa snažili byť intelektuálnejší ako Žiak, ale to zjavne nevyšlo. Ďakujem veľmi pekne.
43. schôdza NR SR - 1.deň - B. popoludní
Dátum: 2021-09-28
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

108. Pán Kazda, ak my sme psychotropní, tak čo ste potom vy? Vy keby ste počúvali, veď to nemalo nieže myšlienku, to nemalo syntax, to nemalo slovosled. To boli také motanice, čo vy ste tu splietali. Ja rozumiem tomu, že vy ste mnou posadnutý, ale, preboha, však sa aspoň naučte rozprávať. Však to bol taký blábol. Vy tu koktáte, vy tu blúznite, invektívy. Absolútne to nemalo žiadnu odbornú úroveň. Jedine s čím s vami môžem súhlasiť, je, že, áno, energetika je monopolné odvetvie. A preto musí byť regulovaná. A nieže tu blúzniť o tom, že ideme deregulovať a že teraz nebodaj necháme ceny na voľný trh, ako sme počuli od ministerstva hospodárstva. A hovoríte o tom, že regulovaná má byť nezávislým ÚRSO-m, no to je fajn. No ale potom to bol váš Richard Sulík, ktorý v roku 2020, keď si zvolil nového šéfa ÚRSO, povedal, že sa znížia ceny energií. Toto povedal doslova Richard Sulík. Máme rok 2021, neprešiel ani celý jeden kalendárny rok a už tu máme rekordné zvyšovanie o 15 %. Toto nám vysvetlite! Však Sulík nám sľuboval, celému slovenského národu, že zníži ceny. Tak ako je možné, že ich dramaticky zvyšujú? Aj potom som od vás počúval, že vlastne vy nie ste neoliberáli, vy sa to hanbíte priznať. Tak ale však Sulík tu roky hovoril o tom, že štát je zlý vlastník. Roky tu táral o privatizácii. Dokonca v roku 2013 SaS-ka chcela privatizovať ešte aj Štátne lesy. To tu máte dohľadateľné. Zároveň máte dohľadateľné výroky vášho pána Jána Oravca, čo je štátny tajomník u Richarda Sulíka, ktorý hovoril, „ak by strategické sektory neprešli privatizáciou, trúfam si povedať, že by sme na tom boli oveľa horšie“. Však vy od rána do večera obhajujete privatizáciu. Tak sa za to nehanbite. Áno, Sulík bol poradca Mikloša, keď sa tu privatizovalo. Nemusel byť týmto poradcom, mohol sa na protest proti tejto privatizácii vzdať. Ale on podporoval tento neoliberálny program a dneska sa čuduje, že celá energetika bola rozkradnutá nadnárodnými koncernami, ktorým on slúžil. To je celé.
43. schôdza NR SR - 1.deň - B. popoludní
Dátum: 2021-09-28
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

70. Pán podpredseda, ja som takisto presvedčený, že toto bolo celé zinscenované. Sulík dobre vedel, že má dvadsať minút, dvadsať minút si potreboval využiť na mítingový prejav o tom, ako za všetko môže Robert Fico, a potom, keď konečne mal povedať nejaké riešenie, tak sa zrazu tvári, aký je ublížený, že sme mu my v opozícii nedovolili to, čo mu mohla vládna väčšina schváliť. A teraz, sa tu teraz ideme predháňať, že ideme, kto viac poľutuje Sulíka. Ako tu ľudia prídu na konci roka o stovky euro, od začiatku roka budú platiť o stovky eur viacej na energiách a my sa predháňame, kto viac poľutuje Sulíka. Veď to je absurdné! To mi pripomína Beverly Hills 902 10, pusťte Donu k maturite, pusťte Sulíka ku kecpultu – veď to je úplne absurdné. Viete, Sulík mal dosť času na to, aby mohol vysvetliť, prečo dokážeme dať 2 mld. do zbraní, prečo dokážeme dať 50 mil. do nejakej šialenej Matovičovej lotérie na očkovanie, prečo lejeme milióny na očkovaciu kampaň do médií, prečo tu sa lejú, miliarda do testov, do neuveriteľnej zlodejiny s testami, ktorú tu spáchal Matovič, ale nevieme nájsť peniaze na kompenzáciu a na to, aby sme stabilizovali, stabilizovali ceny energií pre ľudí na celom Slovensku. Veď to sa dotkne každej rodiny na Slovensku, to sa dotkne ľudí, ktorí chodia nakupovať, to sa dotkne cien všetkého, a Sulík sa tu urazí a odbehne odtiaľto ako taký plačko, máme už Plačkovú, máme aj Plačku, lebo všetci sa teraz ideme rozplakať, že Richard Sulík nedostal slovo tak, ako si to predstavoval, lebo opozícia mu v tom zabránila, lebo opozícia v menšine má tú moc. Veď toto je úplne absurdné. Skôr mohol ten Sulík naozaj vysvetliť to, čo je najdôležitejšie. Či reálne plánuje dereguláciu cien v energetike. Lebo pokiaľ toto ide urobiť, tak to je zločin proti ľudskosti. To je neoliberálny experiment, aký si dovolil naposledy Pinochet v Čile, a pokiaľ toto Sulík naozaj ide urobiť, tak spácha taký zločin, za ktorý jedného dňa bude súdený. Ďakujem pekne.
43. schôdza NR SR - 1.deň - B. popoludní
Dátum: 2021-09-28
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

64. Pán predseda, Richard Sulík mal priestor taký istý, ako mal predseda strany SMER, 20 minút a využil ich na to, aby tu hovoril dokola – lebo Fico, lebo Fico, lebo Fico. A ďalších 20 minút by hovoril – lebo Fico, lebo Fico, hovoril by iba tieto politické nezmysly pre to, že nemá riešenie. Nemajú riešenie, pretože ľudia prídu o stovky eur na energiách, všetci to vieme, že nemá riešenie a jediné, čo ponúkli ako riešenie, je absurdná neoliberálna deregulácia, ktorou ešte viac zvýšia ceny energií a rozdajú národný majetok nadnárodným korporáciám, lebo tým v skutočnosti Richard Sulík slúži. A on sa tu teraz postaví ako nejaké urazené decko a odpochoduje rovno no Manchestru, lebo sme mu nedali akože slovo. Ale, preboha, on to slovo mal a mohol znova hovoriť a mohol aj prostredníctvom faktických poznámok reagovať alebo prostredníctvom svojich kolegov z poslaneckého klubu SaS. Nerozumiem, kam už chceme degradovať parlamentnú kultúru. Tak my sme tá slúžka tej vlády, my môžme teraz dúfať a čakať a veľkoryso pozerať blahosklonne na pána Sulíka, že sa uráčil vôbec prísť medzi nás do Národnej rady? Veď to má presne naopak fungovať. On sa tu má postaviť a nemá tu hovoriť – lebo Fico, lebo Fico, ale má ponúknuť riešenia, tým mal začať. O to mal hovoriť od prvej až po dvadsiatu minútu, mal na to priestor. Čiže nerobme z toho cirkus. Pán minister absolútne zlyhal a teraz sa darmo hádže o zem a puká tu od zlosti ako Mechúrik Koščúrik, darmo, on sem mal prísť a hovoriť k veci. Namiesto toho tu robil len čistú, odpornú protismerácku politiku a zneužil, zneužil parlament. To, že nedokáže absolútnym spôsobom reagovať na to, čo chystajú pre hornú Nitru, že tam chcú len vyhladovať robotníkov a baníkov, absolútne nemá riešenie na rast cien, nemá riešenie na nič a jediné, čo ponúka, sú neoliberálne floskuly alebo Fico. To je tragédia tejto vlády, tragédia slovenského liberalizmu.
43. schôdza NR SR - 1.deň - B. popoludní
Dátum: 2021-09-28
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

24. Môžem ešte raz čas poprosiť? Laurenčík, Milan, podpredseda NR SR 25. Prosím, vráťte čas pánovi poslancovi Blahovi. Blaha, Ľuboš, poslanec NR SR 26. Ďakujem pekne. Pán Sulík, vy ste ani slovkom nezmienil o tom, ako budete riešiť rekordný nárast cien energií. To bolo dokola len lebo Fico, lebo Fico. Presne ako Robert Fico predvídal. To je úplne absurdné. Ja si pamätám Roberta Fica, keď riešil plynovú krízu v roku 2009. On sa nepostavil v parlamente a vyhovárať sa na Mikloša, Dzurindu. On zobral pod pazuchy odborníkov a išiel do Kyjeva, do Moskvy vyjednávať ceny plynu. A čo ste urobili vy? Vy ste zobrali so sebou pod pazuchu Bittó a išli ste do Manchestru zabávať sa na ples. To je ten rozdiel medzi vami a pánom Ficom. Pán Fico sa staral o Slovákov a vy sa staráte iba o kšefty nadnárodných korporácií a bánk. Nič iné neriešite. A, viete, vy keď tu teraz brhelujete, že čo sa tu dialo v rokoch 2005, ´10, ja neviem kedy, v nejakom praveku, tak ja si pamätám, ako ste vy konkrétne osobne v roku 2005 šéfovali OLO a predávali ste a predával sa lukratívny pozemok OLO v Bratislave – a hádajte, komu sa to predalo? Sulíkovej spoločnosti Fax&Copy. A predalo sa to za 66 mil. korún a vy ste to potom o tri mesiace strelil za 86 mil. korún. Čiže vy ste mali čistú vatu nejakých 20 mil. korún. To ste vy, pán Sulík. Vy tu brhelujete?! Však vy už dávno máte sedieť vo väzbe, pokiaľ ste takéto podvody páchali. A vy ste takéto podvody ako šéf OLO páchali a potom neskôr ďalej ako poradca Mikloša, čo je fantastické. Vy ste tu rozpredali energetiku ako poradca Mikloša, vy ste boli spolučinný s pánom Miklošom, ktorý dneska robí zase vášho poradcu. Vy ste také neoliberálne duo. A vy sa teraz vyhovárate. Tak všetko ste odovzdali nadnárodným koncernom. Všetko kompletne, ktorí tu zmasakrovali celú energetiku. Dneska idú ceny energií hore kvôli vám a kvôli Miklošovi a vy tu dneska sa tvárite, že lebo Fico. Pán Sulík, veď to je tak trápne, že už trápnejšia hádam je len vaša diplomovka, kde ste použili len štyri knižky, čo je výkon hodný Moniky Tódovej. Prepáčte, pán kolega, vy ste tak trápny, že to svet nevidel.
40. schôdza NR SR - 5.deň - B. popoludní
Dátum: 2021-09-23
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

86. Najskôr sme tu mali mimoriadne mľandravý prejav predsedu vlády Hegera a teraz ešte mľandravejší prejav pána Mikulca. Páni kolegovia, vám asi na vláde dal niekto do rannej kávy Diazepam, veď to je absolútne neprístojné, aby ste sa takto správali. Kto vám ten písal, pán kolega? Však vy neviete povedať z hlavy na vlastnú obhajobu? To musí vám písať Bariak z Aktualít, ktorý je dneska najnovšie Matovičov poradca? To myslíte vážne, to myslíte vážne? Neviete povedať nič z hlavy? Však máte vysokú školu! Ste Master of Science. Ako je možné, že neviete povedať ani pár rozvitých viet z hlavy? Počúval som vás, že ste hovorili, že: "v minulosti sa úplatky prijímali a dávali," citujem, no áno, vy napríklad ste zobrali 100-tisíc podľa pána Imreczeho a bolo to v minulosti. Vy ste úplatky prijímali a možno aj dávali. Kopali ste do špeciálneho prokurátora Kováčika, že je neprávoplatne odsúdený. Ale máme tu aktuálne špeciálneho prokurátora Lipšica, ktorý je právoplatne odsúdený za to, že zabil človeka. A to je dramatický rozdiel. Potom tu máme vašu úžasnú myšlienku, že novinári mali predtuchu, že títo ľudia budú zatváraní, to nebola predtucha, pán kolega. Nerobte si z ľudí bláznov! Taká predtucha to bola asi ako to Remišovej pexeso, kde tam dala ešte aj tvár prečiarknutú Milana Lučanského, ktorý potom zomrel. To sú tie vaše predtuchy. Toto celé je len váš obludný mafiánsky systém. Vy ste mafia, ale aj tá mafia môže mať štýl. Don Corleone to bol mafián, ktorý mal štýl, o ktorom sa točili filmy, ale my na Slovensku zrovna musíme mať takýchto mafiánskych sedlákov, ako je Mikulec, Matovič, ako je štartér. Prečo aj na Slovensku aspoň tá mafia nemôže mať štýl? Keby ste boli ako Don Corleone, tak si aspoň poviem, že máte nejakú úroveň, ale takto ste naozaj len takí hlúpi primitívni kolotočiari. Ďakujem.
40. schôdza NR SR - 5.deň - B. popoludní
Dátum: 2021-09-23
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

72. Pán Heger, toto bol asi najtrápnejší prejav na obhajobu vlastného ministra, aký kedy zaznel od predsedu akejkoľvek vlády. Však vy ste na obranu Romana Mikulca nepovedali ani jedno slovo. Vy ste nepovedali slovko o čurillovskej mafii, aby som použil výraz pána Borisa Kollára, vy ste nepovedali slovo o tom, že dal pokyn Kovaříkovi na to, aby zastavili akciu, čo je jedno vážne obvinenie, za ktoré už dneska je pán bývalý policajný prezident stíhaný, a Mikulec ďalej sedí na svojej stoličke. Vy ste nepovedali slovo o tom, že je obvinený pán Mikulec z toho, že zobral úplatok a obviňuje ho pán Imrecze v situáciách, kedy nebol donútený ešte orgánmi činnými v trestnom konaní. Čiže všetky tie zásadné obvinenia ste úplne obišli a ste tu čítali nejaký zoznam ľudí, ako je Makó, ten je až taký strašidelný, že vy ste mu dali, vaša vláda mu dala miliónový kšeft, to je ten váš trest za to, že tu robil také zlé veci. Spomínali ste tu Beňu, ktorý dostal až taký ukrutný trest, že 14-tisíc pokutu a podmienku. Spomínali ste tu Slobodníka, ľudí, všetko ľudí, ktorí de facto doviedli do väzby Milana Lučanského, kvôli ktorým zomrel. A teraz vy sa týmito ľuďmi pýšite. Veď toto sú všetko vaši mafiáni, vaši gauneri. Tak Makó, tak Beňa, tak Slobodník. Toto je ten váš systém mafiánskych udavačov, ktorý ste si narafičili, a vy sa k tomu ani slovkom nezmienite. A to nehovoríme my, to hovorí vaša tajná služba, že takýto systém tu existuje. Vy to absolútne ignorujete. Pán Heger, ja mám jedinú otázku. Žijete vy vôbec na Slovensku? Žijete vy vôbec na planéte Zem? Ja mám pocit po vašom príhovore, že vy ste práve prileteli z Marsu a rozkukávate sa, čo sa tu deje. A zisťujete, že tu je nejaký Roman Mikulec, ani netušíte, kto to je a keď sa naňho obzriete, tak vidíte kolotočiara v Petržalke. A ja vidím takisto. Ďakujem pekne.
35. schôdza NR SR - 2.deň - B. popoludní 2
Dátum: 2021-07-24
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

197. Pán poslanec, presne ako sme aj tušili, už o chvíľku je ohlásená tlačová konferencia OĽANO a SME RODINA, že sa dohodli, tým pádom Boris Kollár zradil. Len aby ľudia, ľudia vedeli vonku, Boris Kollár, ako vždy zradil. K tomu vášmu prejavu, ja naozaj nepoznám žiadneho veriaceho kresťana, ktorý by tak dehonestoval pápeža, ako sú predstavitelia OĽANO a predstavitelia tejto vlády, ktorí sa oháňajú kresťanstvom v každej druhej vete. Preboha, však oni spravili z pápeža nástroj v očkovacej kampani. Ako takto ho dehonestovať? Oni, oni ho premenili na merkantil, na kľúčenku. Veď to je príšerné, preboha. Bolo tu za kresťanstva, pokiaľ viem, bolo miluj blížneho svojho, a nie očkuj blížneho svojho. Ako takto môžu zneužívať hlavu katolíckej cirkvi, ja tomu naozaj nerozumiem a chcel by som vedieť, čo by im tak pápež povedal na to rozoštvávanie ľudí, ktoré tu oni robia. Preboha, ako je možné, že ľudí vonku, ktorí majú svoje rodiny, ktorí majú svoje vzdelanie, ktorí majú svoje, svoju dobrú povahu a chcú aj za niečo bojovať, nazývajú dezolátmi dobytkom, luzou, ako si to vôbec môžu dovoliť, preboha? Ako naposledy takýmto spôsobom urážal bežných ľudí Hitler, keď hovoril o Židoch, v druhej svetovej vojne. Si to uvedomujete, že hovoríte o slovenských občanoch? Ja si myslím, že keby toto vedel pápež, tak sem za vami určite nepríde a s takými ľuďmi, ako ste vy, sa určite nestretne. Spĺňate všetky definičné znaky fašizmu. Nielen, že rozdeľujete ľudí na podľudí a nadľudí, vy ich dehumanizujete. Ako môžete ľudí nazývať dobytkom a luzou, preboha? A vy ignorujete ústavu, kriminalizujete opozíciu a ešte aj robíte medicínske pokusy na ľuďoch ako Mengele, to znamená, čistí fašisti, vy ste čistí fašisti a ešte máte na čele generála Pinocheta! Či Lengvarského, či ako ho nazývate. Toto je čistý fašizmus. Už si k tomu iba zahajlujte a budete takí ako Adolf Hitler.
35. schôdza NR SR - 1.deň - A. dopoludnia
Dátum: 2021-07-23
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

78. Pani Pleštinská, vyhovárať sa ešte aj v tomto na opozíciu, to je úchvatné! Ja mám niekedy pocit, že tu nevládnete vy, ale vládne tu stále Robert Fico. Vy sa neustále vyhovárate na SMER a opozíciu. V skutočnosti táto diskusia nie je o tom, či sme proti alebo za očkovanie, už to konečne pochopte! Táto diskusia je o tom, či sme za slobodu alebo za fašizmus. My sme za slobodu a dobrovoľnosť, vy ste za očkovací fašizmus. Takto to na Slovensku momentálne je nastavené. O tomto sa dneska bavíme. Ja som si so záujmom vypočul pani Hajšelovú a pána Svrčka za klub SME RODINA. Predpokladám po tých slovách, že budú hlasovať proti a rovnako aj celý klub SME RODINA, ale rovno ich vyzývam, zablokujte tento fašistický návrh zákona na koaličnej rade. Lebo to je váš najväčší tromf. Darmo budete dneska rozprávať, že ste proti, ak umožníte cez koaličnú radu, aby takýto návrh zákona prešiel. Čiže, prosím vás, v mene ľudí, vyzývam vás k tomu, zablokujte takéto nezmysly, ako je hraničná karanténa, ako je apartheid v reštauráciách a v prevádzkach, na koaličnej rade. Viete, nechcem tu tú agresivitu a nenávisť. Mne ľudia píšu, ktorí sú zaočkovaní, že my chceme mať dobré vzťahy s ľuďmi, ktorí sú nezaočkovaní, chceme, aby na Slovensku panovala jednota, nechceme nikoho nútiť. Takto to vidia zaočkovaní ľudia. Aj opačne, ľudia chcú byť v jednote. To len vy s médiami tu zasievate neustále nevraživosť. Opakujem, Slováci sa nemôžu deliť na nadľudí a podľudí. Sme všetci občania tohto štátu a máme mať rovnaké práva. Viete, ja keď som potom počúval tie, týchto intelektuálov ako Čekovský a Kazda, Kazda je rastlinkár, ktorý zas sa nám pochválil, ako mu nadávajú ľudia na ulici. Veď to je úplne absurdné, toto nesvedčí ani tejto diskusii. A pána Čekovského, prepáčte, ja vždy vidím tú červenú pandu, keď ste robili tú reportáž, ja sa musím smiať, vy ste naozaj neni partner pre diskusiu. A, pán Benčík, ja som naozaj celý život bojoval proti fašizmu, a práve preto bojujem ďalej proti vám. Ďakujem pekne.
69. schôdza NR SR - 2.deň - A. dopoludnia
Dátum: 2022-06-24
Poslanec: Benčík, Ján (SaS)
Druh vystúpenia: Vystúpenie s faktickou poznámkou

60. Ďakujem pekne. Myslím, že ako každý súdny človek chápem aj ja a myslím, že aj minister Budaj, že problém synat... synantropných medveďov, ktoré z rôznych dôvodov stratili plachosť, je potrebné riešiť, samozrejme. Otázkou je to, z čo... z akých dôvodov tieto medvede plachosť strácajú. A tuná je na tom zámere to, že vlastne predkladateľ je tiež poľovník z poľovníckeho združenia, jedného z tých, ktoré v prírode inštalujú vnadiská, krmoviská, na ktorých teda medveďom ponúkajú potravu, nielen tá, ktorá, teda ony vlastne tie vnadiská sú určené pre diviaky, lenže keďže tam nie je tabuľka zákaz kŕmenia medveďov, tak medvede sa tam, samozrejme, tiež výdatne prikrmujú. Svedčia o tom aj svedectvá samotných poľovníkov, ktorí hovoria, že na nejakom vnadisku pravidelne bolo tri až päť medveďov, ktoré boli natoľko, potom stratili tak plachosť, že ich nebolo možné stade ani odohnať. Na týchto krmoviskách pritom okrem tej potravy, ktorá teda je pre tieto zvieratá vhodná, ako je kukurica, ponúkajú však aj iné veci, prebytky, odpad z hypermarketov. Ja sám som videl melóny, pomaranče, mám tu fotografie, cukrová repa, mrkva, chlieb, pečivo, dokonca lekvárové buchty a podobne. Ďalšia, ďalšia vec je tá, že sa tuná tak ľahkovážne ako posmieva z ministra Budaja, ktorý sa možno preriekol a označil medveďa za vegetariána. No, politici by sa mali vyjadrovať presne, to je fakt a môže sa stať, ale faktom je, že medveď síce nie je, naozaj nie vegetarián, je všežravec podobne ako človek alebo napríklad divé prasa. Ale v podmienkach Slovenska jeho potravu tvorí z 90 % rastlinná zložka, v porovnaní trebárs s človekom, ktorý konzumuje mäsitú potravu dvakrát denne zvyčajne, tak je v podstate možno povedať, takmer vegetarián.
66. schôdza NR SR - 5.deň - B. popoludní
Dátum: 2022-06-21
Poslanec: Benčík, Ján (SaS)
Druh vystúpenia: Vystúpenie s faktickou poznámkou

58. Ďakujem. Chcem poďakovať kolegovi Viskupičovi za naozaj korektné a odborne fundované a bez zbytočných emócií prednesené stanovisko. A chcem sa zmieniť o tom, na čo narazil kolega Viskupič vo svojom príhovore. Hovoril o tom, že mu je ľúto, že predseda OĽANO dostal do nelichotivej situácie poslankyňu Vaňovú a poslanca Polláka. Ja si pani poslankyňu Vaňovú vážim a tu s Petrom Pollákom, myslím, že mám priateľský, korektný vzťah, a preto ma to mrzí tiež. Marián, teda nie Marián, ale Igor Matovič totiž naozaj rokoval s týmto, s poslancami z ĽSNS, čo každý, čo oni teraz popierajú. Už o nich nehovorí ako o fašistoch, ako o nich hovoril predtým, fašisti sme teraz trebárs aj my alebo tí ďalší, oni už fašisti sú len v úvodzovkách. A k tomu popieraniu toho, že s nimi rokoval, tak prečítam ukážku z dvoch statusov. Poslanec Beluský: "Zákon na veľkú podporu rodín si zaslúži minimálne našu pozornosť. Keď má niekto výhrady, my ich máme tiež. Máte dve možnosti, jak sa k tomu postavíte. Za prvé, budete hľadať chyby a vykrikovať v rozprave, aký je to zlý návrh. Druhé, sadnete si za stôl s predkladateľom, predstavíte mu svoje výhrady a nájdete kompromis. Takto pomôžete rodinám a odstránite nedokonalosti." No a aké sú to výhrady? Už konkretizoval bývalý poslanec Kotleba. "Každý si môžete myslieť, čo chcete, ale my pri podpore rodín a pri podpore detí slušných rodičov máme jasno. Aj preto budeme od Igora Matoviča žiadať, aby tento návrh ešte viac vylepšil v prospech slušných a pracujúcich rodičov, tak aby prijaté sociálne opatrenia nemohli byť zneužité na populačnú explóziu neprispôsobivých."